Bikur Holim (slimnīca)

Bikur Holim (no ivrita: ביקור חולים (bikúr kholím) — 'slimo apciemošana') bija Rīgas ebreju slimnīca, kas no 1924. līdz 2019. gadam atradās Latgales ielā 122/128. Latvijas okupācijas laikā slimnīca bija nacionalizēta un pārdēvēta par Rīgas pilsētas 3. klīnisko slimnīcu. Uz slimnīcas ēkas fasādes atrodas memoriālā plāksnīte ar uzrakstu "Šajā namā no 1924—1940 gadam strādāja ievērojamais ķirurgs — profesors Vladimirs Mincs 1872—1941"."Bikur holim" — ebreju slimnīca citariga.lv

 Vēsture 
Bikur Holim slimnīcas ēkas uzcēla 1924. gadā par filantropa Ulriha Milmana un ASV labdarības organizācijas Joint līdzekļiem, tajā atradās terapeitiskā, ķirurģiskā un neiroloģiskā nodaļa. Slimnīcas ķirurģijas nodaļas vadītājs bija profesors Vladimirs Mincs, vadošais terapeits bija Viktors Kretcers, slimnīcā strādāja arī ārsti Zeliks Čerfass, Lazars Javorkovskis, Mihails Joffe, Naums Magalifs un citi. Vācu okupācijas laikā vairāki ebreju ārsti gāja bojā Holokaustā, bet ēkā darbojās Vērmahta kara hospitālis, pēc kara beigām — Rīgas pilsētas 3. slimnīca.

Pēc Latvijas neatkarības atjaunošanas 1993. gadā Jūlijs Anšeļevičs, Anatolijs Bļugers, Arkādijs Gandzs un citi atjaunoja Bikur Holim slimnīcas nosaukumu, 1997. gadā par slimnīcas valdes priekšsēdētāju kļuva profesors Anšeļevičs. 1998. gadā 6. Saeima pieņēma īpašu likumu "Par īpašuma tiesību atjaunošanu Ebreju slimnīcas "Bikur Holim" biedrībai".Par īpašuma tiesību atjaunošanu Ebreju slimnīcas "Bikur Holim" biedrībai likumi.lv Nekustamais īpašums piederēja biedrībai “Bikur Holim”, bet medicīnas iekārtas piederēja uzņēmumam “EZRA-SK”, kas bija arī slimnīcas pakalpojumu operators. 2019. gada augustā “EZRA-SK” akcionāri nolēma slimnīcu likvidēt.
2023. gadā kļuva zināms, ka slimnīcas ēku pārbūvēs par dzīvojamo namu, "Bikur Holim" biedrību pārdēvēja par biedrību "M 122".Uz grunti nolaistās ebreju slimnīcas vietā taps dzīvokļu nams jauns.lv 2023. gada 16. novembrī

 Atsauces 

Kategorija:Bijušās slimnīcas Rīgā
B